கேள்வி: சோடியம் பைகார்பனேட்டு - பயன்கள் என்பது என்ன?
பதில்: சோடியம் பை கார்பனேட்டு பல்வேறு விதமான விரிவான பயன்பாாடுகளைக் கொண்டுள்ளது.
கேள்வி: சோடியம் பைகார்பனேட்டு - சமையல் பற்றி தகவல் சொல்.
பதில்: ரொட்டி தயாரிப்பு சோடா என அழைக்கப்படும் சோடியம் பைகார்பனேட்டு முக்கியமாக அடுமனைத் (baking) தொழிலில் ஒரு புளிப்பேற்றியாக பயன்படுகிறது. இது உணவு தயாரிக்கப் பயன்படும் மாவுப்பொருட்ளில் காணப்படும் அமிலத்தன்மையுடைய பகுதிப்பொருட்களுடன் வினைப்பட்டு கார்பன் டை ஆக்சைடை வெளியிடுகிறது. இதன் காரணமாக, மாவுப்பொருளில் விரிவடைதல் நிகழ்ந்து இளகிய தன்மையும், விரும்பத்தகுந்த ஒரு இழையமைவும் உருவாகி, ரொட்டிகள், சோடா ரொட்டிகள், அடுமனையில் தயாராகும் உணவுப் பொருட்கள், எண்ணெயில் பொரித்த உணவுகள் ஆகியவற்றில் மிருதுத்தன்மை உண்டாகிறது. இந்த வினையில் பாசுபேட்டுகள், எலுமிச்சைப் பழச்சாறு, டார்டார் குழைவு, வெண்ணெய், இன்தயிர், கோகோ, காடி (வினிகர்) போன்றவை சோடியம் பைகார்பனேட்டுடன் வினைபுரியும் பொருட்களாக உள்ளன. புளித்த மாவில் காணப்படும் இயற்கையான அமிலங்களுடன் சிறு அளவுகளில் சேர்த்து மேலும் புளிக்கச்செய்யலாம். வெப்பப்படுத்துவதும் சோடியம் பைகார்பனேட்டை ஒரு மிருதுப்படுத்தும் காரணியாச் செயல்படச் செய்ய முடியும். வெப்பப்படுத்தும் போதும் சோடியம் பைகார்பனேட்டானது தன்னில் உள்ள கார்பன் டை ஆக்சைடை வெளியேற்றி மாவுப்பொருளுக்கு மிருதுத்தன்மையை அளிக்கிறது. அமிலத்தன்மையுள்ள பொருட்கள் சேர்க்கப்படாத போது, அதில் உள்ள பாதி அளவான கார்பன் டை ஆக்சைடு மட்டுமே வெளியிடப்படுகிறது. கூடுதலாக, அமிலமேதும் சேர்க்கப்படாத அடுமனை சோடா (அல்லது) ரொட்டி சோடா உருவாக்கப்பட்ட சோடியம் கார்பனேட்டு வலிமையான காரத்தன்மை கொண்டதாகவும், அடுமனையில் தயாரித்த உணவுப்பொருளுக்கு ஒரு கசப்பான சுவை, பிசுபிசுப்புத் தன்மை மற்றும் மஞ்சள் நிறம் ஆகியவற்றைத் தருகிறது. சமையல் சோடா என்பது நீரால் செயலேற்றம் செய்யப்பட்ட அமிலமொன்றை உள்ளடக்கியது என்ற விதத்தில் வித்தியாசப்படுகிறது. 80&nbsp;°C வெப்பநிலைக்கு மேல் வெப்பப்படுத்தும் போது கார்பன் டை ஆக்சைடானது உருவாகி வெளிவருகிறது. : 2 NaHCO3 → Na2CO3 + H2O + CO2 சாதாரண அறை வெப்பநிலையில் இந்த வினையானது மிக மெதுவாக நடைபெறுவதால், உணவுப்பொருள் அல்லது ரொட்டிகள் தயாரிப்பிற்காகத் தயார் செய்யப்பட்ட மாவினை அடுமனையில் வெப்பப்படுத்தப்படும் வரை விரிவடையாமல் இருக்கச் செய்யலாம். சமையல் சோடாக்களின் பலவகைகளில் சோடியம் பைகார்பனேட்டானது, கால்சியம் அமில பாசுபேட்டு, சோடியம் அலுமினியம் பாசுபேட்டு அல்லது டார்டார் குழைமம் ஆகியவற்றுடன் இணைந்து காணப்படும். சில நேரங்களில் காய்கறிகளை சமைக்கும் போது கூட அவற்றை மிருதுவாக்குவதற்காகப் பயன்படுத்தப்பட்டது. தற்போது, இவ்வாறு செய்யப்படுவது நடைமுறையில் இல்லாத செயலாகி விட்டது. இருப்பினும், ஆசிய மற்றும் இலத்தீன் அமெரிக்க உணவகங்களில் உணவு தயாரிப்பில் இறைச்சியைப் பதப்படுத்த இது இன்னமும் பயன்படுத்தப்படுகிறது. சமையல் சோடாவானது உணவுப்பொருட்களில் உள்ள உயிர்ச்சத்து-சி (இடஞ்சுழி அசுகார்பிக் காடி அல்லது அசுகார்பிக் அமிலம்) போன்ற அமிலங்களுடன் வினைபுரியலாம். பொறித்த உணவு வகைகளை மேலும் மேம்படுத்த நீராவியுடன் சேர்த்து அனுப்பும் போது அதன் பாதையில் வைக்கப்படும் பொறித்த உணவுப்பொருளின் மொறுமொறுப்பு கூடுகிறது. 1920 களின் ஆரம்பத்திலேயே பைகார்பனேட் தங்களது சிறுநீரில் யூரியாவை இழந்து கொண்டிருக்கும் நோயாளிகளிடம் எலும்பின் வலிமையை அதிகரிப்பது கண்டுபிடிக்கப்பட்டது. மிகவும் அண்மையில், அந்தோணி செபாசுதியானின் சோதனைகள் உணவுடன் பைகார்பனேட்டை சேர்ப்பது (ஆய்வாளர் பொட்டாசியம் பைகார்பனேட்டை சேர்த்தார்) பெண்களிடம் மாதவிடாய் முடிந்த பின்னர் உள்ள காலகட்டத்தில் கால்சியம் இழப்பைக் குறைக்கிறது என்பதைக் காட்டுகின்றன. பைகார்பனேட்டை உணவுடன் இருபதாண்டுகளுக்குத் தொடர்ந்து சேர்த்துக் கொண்டால், ஒரு கை, ஒரு கால் இவற்றின் எலும்புகளுக்கீடான கால்சியத்தைத் தருவதாக இந்த ஆய்வு குறிப்பிடுகிறது.
கேள்வி: சோடியம் பைகார்பனேட்டு - பூச்சிக் கட்டுப்பாடு என்பது என்ன?
பதில்: சோடியம் பைகார்பனேட்டை கரப்பான் பூச்சிகளை அழிக்கப் பயன்படுத்தலாம். சோடியம் பைகார்பனேட்டை உட்கொண்ட கரப்பான் பூச்சிகளின் உள்ளுறுப்புகள் கார்பன் டை ஆக்சைடு உருவாவதன் காரணமாக வெடித்துச் சிதறுகின்றன.. சோடியம் பைகார்பனேட்டானது, பூஞ்சைகளை வளரவிடாமல் கட்டுப்படுத்துவதில் திறன் மிக்கதாக உள்ளது. [http://www.epa.gov/oppbppd1/biopesticides/ingredients/factsheets/factsheet_073508.htm Potassium bicarbonate (073508) and Sodium bicarbonate (073505) Fact Sheet]. ''United States Environmental Protection Agency''. Updated 17 February 2011. Retrieved 25 November 2011. மேலும், அமெரிக்க ஐக்கிய நாட்டில் சுற்றுச்சூழல் பாதுகாப்பு நிறுவனத்தால் பதிவுபெற்ற உயிரியபூச்சிக்கொல்லியாகவும் உள்ளது..[http://www.epa.gov/pesticides/ppdc/2002/regist-biopes.htm Registered Biopesticides 04/29/02] ''United States Environmental Protection Agency''. Updated 29 March 2002. Retrieved 25 November 2011.
கேள்வி: சோடியம் பைகார்பனேட்டு - வண்ணப்பூச்சு அரிமான நீக்கம் குறித்து விரிவாக சொல்லுங்கள்.
பதில்: சோடியம் பைகார்பனேட் வண்ணப்பூச்சினை நீக்கும் செயல்முறையிலும், சோடாத்தெளிப்பு (sodablasting) எனப்படும் செயல்முறையிலும் பயன்படுகிறது. சோடத்தெளிப்பு என்பது சோடியம் பைகார்பனேட்டை அழுத்தப்பட்ட காற்றைப் பயன்படத்தி அலுமினியப்பொருட்கள், மரங்கள் போன்றவற்றை துாய்மைப்படுத்தும் முறையாகும். வேறு ஏதாவது தேய்க்கும் பொருள் கொண்டு அலுமினியத்தைத் துாய்மைப்படுத்த முயன்றால் அரிமானம் ஏற்படும் வாய்ப்புகள் அதிகமாக உள்ளது.
கேள்வி: சோடியம் பைகார்பனேட்டு - காரத்தன்மை/pH உயர்வு குறித்து விரிவாக சொல்லுங்கள்.
பதில்: நீச்சல் குளங்கள், மருந்து நீரூற்றுகள், தோட்டங்களில் காணப்டும் குட்டைகள் ஆகியவற்றின் ஒட்டுமொத்த காரத்தன்மையை நிர்வகிக்க சோடியம் பைகார்பனேட்டு பயன்படுத்தப்படுகிறது. சோடியம் பைகார்பனேட்டை சேர்ப்பது எப்பொழுதும் pH மதிப்பை உயர்த்தவே செய்யும் இதன் காரணமாக சரியான pH நிலையை எளிதாக நிர்வகிக்க முடிந்தது. pH மதிப்பானது குறைவாக இருந்து, காரத்தன்மையானது போதுமான அளவிற்கு இருக்கும் நேர்வில் சோடியம் பைகார்பனேட்டை pH மதிப்பை சரிசெய்ய பயன்படுத்தக்கூடாது.
கேள்வி: சோடியம் பைகார்பனேட்டு - பட்டாசுத் தொழில் என்பது என்ன?
பதில்: பொதுவான வெடி மற்றும் மத்தாப்புப் பொருட்களில் ஒன்றான பாம்பு மாத்திரை, சோடியம் பைகார்பனேட்டு தீயூட்டும் பொருளின் முக்கியப் பகுதிப் பொருளாக உள்ளது. பாம்பு போன்று எழும் தோற்றமானது, வெப்பச்சிதைவின் காரணமாக ஏற்படும் கார்பன் டை ஆக்சைடு வெளியேற்றத்தால் சுக்ரோசு என்ற மற்றொரு முக்கியப் பகுதிப்பொருளின் எரிதல் விளைபொருளான சாம்பலை ஒரு நீண்ட பாம்பு போன்ற தோற்றம் உருவாகிறது.
கேள்வி: சோடியம் பைகார்பனேட்டு - அமிலங்கள் மற்றும் காரங்களின் நடுநிலையாக்கல் என்பது என்ன?
பதில்: சோடியம் பைகார்பனேட்டு ஒரு ஈரியல்பு (வேதியியல்)ள்ள சேர்மமாகும். இது அமிலங்களுடனும், காரங்களுடனும் வினைபுரியும் தன்மை கொண்டது. இது அமிலங்களுடன் தீவிரமாக வினைபுரிந்து CO2 வாயுவை விளைபொருளாகத் தருகிறது. பொதுவாக, வேதியியல் ஆய்வகங்களில் தேவையற்ற அமிலக்கரைசல்களையும், கீழே சிதறிய அல்லது கொட்டிய அமிலத்தெறிப்புகளை நடுநிலையாக்கவும் பயன்படுகிறது. இதன் நடுநிலையாக்கல் (வேதியியல்) பண்பைச் சார்ந்து பலவிதமான பயன்பாடுகளைக் கொண்டுள்ளது. உதாரணமாக, காயம்பட்டு, துன்புறுகின்ற ஒரு படைவீரனின் காயத்திலிருந்து எடுக்கப்படும் எரியும் தோட்டாவிலிருந்து பரவும் வெண் பொசுபரசு (ஆயுதம்) மட்டுப்படுத்தும் செயலில் கூட சோடியம் பைகார்பனேட்டு பயன்படுகிறது.